
Țopăilă și vrăjitoarea

Amu, cică a fost odată o iepuroaică care avea trei iepurași. Mica familie își ducea traiul la poalele unui munte, nu departe de casa unei vrăjitoare. Mama iepuroaică de bună seamă știa ce vecină are și își îndemna copii în nici un caz să nu calce în grădina vrăjitoarei, care era plină cu diferite bunătăți, cum ar fi morcovi sau varză.

-  Fiți atenți, copii, cine intră în grădina vrăjitoarei nu mai iese înapoi. Și să știți, paza bună trece primejdia rea. Jucați-vă unde doriți, dar cât mai departe de grădina vrăjitoarei.

-  Bine mamă, răspundeau iepurașii într-un glas, grăbindu- se la joacă.

Scuze, am uitat să vii prezint: iepurașul cel mare se numea Urechilă, pe al doilea îl chema Ronțăilă, iar pe cel mai mic Țopăilă. Dar cum ziceam, copiii sunt copii, vorbele mamei pe o ureche le intră, iar pe alta le iese.

Tot jucându-se ba "De-a v-ați ascunselea", ba "De-a prinselea", Ronțăilă și Urechilă, neținând seama de cuvintele mamei, ajunsesră în grădina vrăjitoarei, doar Țopăilă se opri la hat tot rugându-i să facă cale întoarsă.

